《二苏文登趋阙二帖赞》
宋代·岳珂

文字之祥，劂有原委。
父师昆弟，以及诸子。
文兮斜川，道兮颍水。
以文贯道，一家济美。
施及翰林，特游戏耳。
于风味中，亦复是似。
以坡为骨，以颍为髓。
苏门之英，来者视此。

作者简介：岳珂(公元1183～公元1243) ，南宋文学家。字肃之，号亦斋，晚号倦翁。相州汤阴（今属河南）人。寓居嘉兴（今属浙江）。岳飞之孙，岳霖之子。宋宁宗时，以奉议郎权发遣嘉兴军府兼管内劝农事，有惠政。自此家居嘉兴，住宅在金佗坊。嘉泰末为承务郎监镇江府户部大军仓，历光禄丞、司农寺主簿、军器监丞、司农寺丞。嘉定十年（公元1217），出知嘉兴。十二年，为承议郎、江南东路转运判官。十四年，除军器监、淮东总领。宝庆三年（公元1227），为户部侍郎、淮东总领兼制置使。